Diari Oficial de la Generalitat Valenciana


Sumari del DOGV 3733, del 18-04-2000 (2000/3002)

ORDRE de 30 de març de 2000, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a l'exercici de l'any 2000, determinades subvencions gestionades per la Direcció General d'Innovació Agrària i Ramaderia, amb bases reguladores en vigor, i es modifiquen aspectes d'algunes ordres.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3733

Data del DOGV
:   18-04-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/3002


Data del document
:   30-03-2000

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda a l'agricultura

ORDRE de 30 de març de 2000, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a l'exercici de l'any 2000, determinades subvencions gestionades per la Direcció General d'Innovació Agrària i Ramaderia, amb bases reguladores en vigor, i es modifiquen aspectes d'algunes ordres. [2000/M3002]
  
L'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigeix que en les bases reguladores de la concessió de subvencions s'indiquen la línia o línies de subvencions que les financen i l'import global màxim que s'hi destina. Aquests aspectes depenen de la llei anual de pressupostos, a hores d'ara la Llei 10/1999, de 30 de desembre, de la Generalitat Valenciana, de Pressupostos, per a l'exercici 2000.
  
Per això, vista la proposta del director general d'Innovació Agrària i Ramaderia, en l'exercici de les funcions que tinc atribuïdes,
  
ORDENE
  
Article 1
  
Es convoquen les ajudes establides per a 2000 en les línies de subvencions regulades en les disposicions de la Conselleria d'Agricultura, Pesca i Alimentació indicades en aquest article i gestionades per la Direcció General d'Innovació Agrària i Ramaderia. S'indica, així mateix, la data límit per a la presentació de sol·licituds d'ajuda, quan modifica el termini indicat en la base reguladora corresponent.
  
Les subvencions regulades en les disposicions de la Conselleria d'Agricultura, Pesca i Alimentació indicades en aquest article i gestionades per la Direcció General d'Innovació Agrària i Ramaderia es concediran en l'exercici 2000 a càrrec de les línies de subvenció i pels imports globals màxims que es determinen, d'acord amb la Llei 10/1999, de 30 de desembre, de Pressupostos de la Generalitat Valenciana per a l'exercici 2000. Totes elles corresponen al programa 714.80, de Desenvolupament i Millora de la Ramaderia.
  
Línia 401/000/00
  
- Ordre d'11 de maig de 1990, de la Conselleria d'Agricultura i Pesca, que regula la concessió del títol d'Agrupació de Defensa Sanitària en el territori de la Comunitat Valenciana (DOGV núm. 1.317, de 4 de juny de 1990), modificada per l'Ordre de 23 d'abril de 1996, per la qual es regulen determinats aspectes de les subvencions a les agrupacions de defensa sanitària (DOGV núm. 2.784, de 15 de maig de 1996).
  
Import global màxim: 205.792.681 PTA (792.554,66 euros)
  
Aportació Generalitat Valenciana: 25%
  
Aportació FEOGA - Orientació: 75%
  
Data límit de presentació: 29 d'abril de 2000
  
- Ordre de 8 de juny de 1987, de la Conselleria d'Agricultura i Pesca, que regula la concessió d'ajudes als ramaders que realitzen programes específics de millores zootècniques i sanitàries (DOGV núm. 612, de 22 de juny de 1987).
  
Import global màxim: 22.883.219 PTA (150.253,03 euros)
  
Data límit de presentació de sol·licituds: 29 d'abril de 2000
  
Línia 402/000/00
  
- Ordre d'11 de maig de 1990, de la Conselleria d'Agricultura i Pesca, que regula la concessió del títol d'Agrupació de Defensa Sanitària en el territori de la Comunitat Valenciana (DOGV núm. 1.317, de 4 de juny de 1990), modificada per l'Ordre de 23 d'abril de 1996, per la qual es regulen determinats aspectes de les subvencions a les agrupacions de defensa sanitària (DOGV núm. 2.784, de 15 de maig de 1996).
  
Import global màxim: 4.345.000 PTA (26.113,98 euros)
  
Aportació Ministeri d'Agricultura, Pesca i Alimentació: 25%
  
Aportació FEOGA - Orientació: 75%
  
Data límit de presentació: 29 d'abril de 2000
  
Línia 404/000/98
  
- Ordre de 10 de març de 1997, de la Conselleria d'Agricultura, Pesca i Alimentació, per la qual s'estableixen ajudes a les associacions de protecció i defensa dels animals, apartat a) de l'article 2 (DOGV núm. 2.963, de 3 d'abril de 1997).
  
Import global màxim: 07.677.482 PTA (83.131,99 euros)
  
Data límit de presentació: 29 d'abril de 2000
  
Línia 701/000/00
  
- Ordre de 31 de juliol de 1990, de la Conselleria d'Agricultura i Pesca, per la qual s'estableixen normes d'actuació en programes de sanejament ramader en la Comunitat Valenciana (DOGV núm. 1.373, de 4 de setembre de 1990).
  
- Ordre de 29 d'octubre de 1990, de la Conselleria d'Agricultura i Pesca, per la qual s'estableix la indemnització per reposició en campanyes de sanejament ramader (DOGV núm. 1.437, de 5 de desembre de 1990).
  
- Ordre de 14 d'abril de 1993, de la Conselleria d'Agricultura i Pesca, per la qual es modifiquen els barems d'indemnització per sacrifici d'animals objecte de campanya de sanejament ramader (DOGV núm. 2.058, d'1 de juliol de 1993).
  
Import global màxim: 021.725.820 PTA (1.202.024,21 euros)
  
Aportació Generalitat Valenciana: 50%
  
Aportació Unió Europea: 50%
  
Data límit de presentació de sol·licituds: sense límit
  
Línia 702/000/00
  
- Ordre de 31 de juliol de 1990, de la Conselleria d'Agricultura i Pesca, per la qual s'estableixen normes d'actuació en programes de sanejament ramader en la Comunitat Valenciana (DOGV núm. 1.373, de 4 de setembre de 1990).
  
- Ordre de 14 d'abril de 1993, de la Conselleria d'Agricultura i Pesca, per la qual es modifiquen els barems d'indemnització per sacrifici d'animals objecte de campanya de sanejament ramader (DOGV núm. 2.058, d'1 de juliol de 1993).
  
Import global màxim: 37.452.203 PTA (213.359,30 euros)
  
Aportació Ministeri d'Agricultura, Pesca i Alimentació: 50%
  
Aportació Unió Europea: 50%
  
Data límit de presentació de sol·licituds: sense límit.
  
Línia 703/000/00
  
- Ordre de 5 d'octubre de 1990, de la Conselleria d'Agricultura i Pesca, per la qual s'estableixen mesures de suport i protecció de la raça ovina autòctona denominada guirra o roja (DOGV núm. 1.407, de 23 d'octubre de 1990).
  
Import global màxim: 5.919.000 PTA (35.573,91 euros)
  
Aportació Generalitat Valenciana: 25%
  
Aportació FEOGA - Orientació: 75%
  
Data límit de presentació de sol·licituds: 29 d'abril de 2000
  
- Ordre de 6 de maig de 1991, de la Conselleria d'Agricultura i Pesca, per la qual es preveuen ajudes per als titulars d'explotacions cunícoles (DOGV núm. 1.551, de 27 de maig de 1991).
  
Import global màxim: 2.000.000 PTA (12.020,24 euros)
  
Data límit de presentació de sol·licituds: 29 d'abril de 2000
  
- Ordre de 30 de desembre de 1996, de la Conselleria d'Agricultura i Medi Ambient, per la qual s'estableixen ajudes per a la modernització d'explotacions ramaderes (DOGV núm. 2.916, de 27 de gener de 1997).
  
Import global màxim: 760.986.792 PTA (961.619,37 euros)
  
Data límit de presentació: 29 d'abril de 2000
  
- Ordre de 27 de març de 1996, de la Conselleria d'Agricultura i Medi Ambient, per la qual s'estableixen ajudes a la construcció de centres per al tractament de purins en la Comunitat Valenciana (DOGV núm. 2.726, d'11 d'abril de 1996).
  
Import global màxim: 6.000.000 PTA (36.070,73 euros)
  
Aportació Generalitat Valenciana: 25%
  
Aportació FEOGA - Orientació: 75%
  
Data límit de presentació de sol·licituds: 29 d'abril de 2000
  
- Ordre de 17 de juny de 1998, de la Conselleria d'Agricultura, Pesca i Alimentació, per la qual s'estableixen ajudes per a la construcció de punts de desinfecció de vehicles en la Comunitat Valenciana (DOGV núm. 3.272, de 25 de juny de 1998).
  
Import global màxim: 2.100.000 PTA (12.621,25 euros)
  
Data límit de presentació de sol·licituds: 29 d'abril de 2000
  
Línia 705/000/00
  
- Ordre de 10 de març de 1997, de la Conselleria d'Agricultura, Pesca i Alimentació, per la qual s'estableixen ajudes per a les associacions de protecció i defensa dels animals, apartat b) de l'article 2 (DOGV núm. 2.963, de 3 d'abril de 1997).
  
Import global màxim: 4.163.000 PTA (25.020,13 euros)
  
Data límit de presentació: 29 d'abril de 2000
  
Article 2
  
Les subvencions regulades en les disposicions de la Conselleria d'Agricultura, Pesca i Alimentació indicades en aquest article i gestionades per la Direcció General d'innovació Agrària i Ramaderia es concediran en l'exercici 2000 a càrrec de les línies de subvenció i pels imports globals màxims que es determinen, d'acord amb la Llei 10/1999, de 30 de desembre, de Pressupostos de la Generalitat Valenciana per a l'Exercici 2000.
  
a) Programa 714.80, de Desenvolupament i Millora de la Ramaderia
  
Línia 401/000/00
  
- Ordre de 24 de juny de 1997, de la Conselleria d'Agricultura, Pesca i Alimentació, per la qual s'estableixen ajudes als contractes per a la recollida i transport de cadàvers d'animals de granges (DOGV núm. 3.041, de 23 de juliol de 1997).
  
Import global màxim: 25.484.615 PTA (84.141,69 euros)
  
Aportació Generalitat Valenciana: 25%
  
Aportació FEOGA - Orientació: 75%
  
Línia 403/000/00
  
- Ordre de 28 de març de 1996, de la Conselleria d'Agricultura, Pesca i Alimentació, per la qual s'estableix una ajuda compensatòria de rendes a les explotacions apícoles de la Comunitat Valenciana (DOGV núm. 2.726, d'11 d'abril de 1996).
  
Import global màxim: 136.481.739 PTA (748.861,08 euros)
  
Línia 405/000/00
  
- Reial Decret 1.213/1997, de 18 de juliol, pel qual es regula el control de rendiments lleters per a l'avaluació genètica de les femelles de les espècies bovina, ovina i cabruna de raça pura per a la reproducció.
  
Import global màxim: 1.911.000 PTA (11.485,34 euros)
  
Línia 407/000/00
  
- Ordre de 26 de març de 1998, de la Conselleria d'Agricultura, Pesca i Alimentació, per la qual s'estableixen ajudes per a la realització de cursos de formació en matèria de ramaderia en la Comunitat Valenciana (DOGV núm. 3.218, de 6 d'abril de 1998).
  
Import global màxim: 99.526.064 PTA (144.315,03 euros)
  
Aportació Generalitat Valenciana: 25%
  
Aportació FSE: 75%
  
b) Programa 714.50, d'Ordenació i Garantia Agrària en el Marc de la PAC
  
Línia 403/000/00
  
- Ordre de 23 de desembre de 1998, de la Conselleria d'Agricultura, Pesca i Alimentació, per la qual s'estableixen ajudes per a millorar les condicions de producció i comercialització de mel en la Comunitat Valenciana (DOGV núm. 3.405, de 4 de gener de 1999).
  
Import global màxim: 36.589.499 PTA (420.708,47 euros)
  
Aportació Generalitat Valenciana: 25%
  
Aportació Ministeri d'Agricultura, Pesca i Alimentació: 25%
  
Aportació FEOGA - Orientació: 50%
  
Línia 703/000/00
  
- Ordre de 23 de desembre de 1998, de la Conselleria d'Agricultura, Pesca i Alimentació, per la qual s'estableixen ajudes per a millorar les condicions de producció i comercialització de mel en la Comunitat Valenciana (DOGV núm. 3.405, de 4 de gener de 1999).
  
Import global màxim: 986.075.393 PTA (106.001,25 euros)
  
Aportació Generalitat Valenciana: 25%
  
Aportació Ministeri d'Agricultura, Pesca i Alimentació: 25%
  
Aportació FEOGA - Orientació: 50%
  
Article 3
  
La justificació de la realització de la conducta, activitat o inversió que es finance amb alguna de les subvencions a què fa referència aquesta ordre es realitzarà mitjançant la presentació dels certificats corresponents i en la forma que s'establisca en les bases reguladores de l'ajuda pública de què es tracte.
  
El termini de presentació dels documents que acrediten la realització de la conducta, activitat o inversió subvencionada finalitzarà en l'exercici pressupostari per al qual, en cada cas, s'haja concedit l'ajuda pública, d'acord amb les seues bases reguladores.
  
No obstant l'anterior, per a qualsevol de les ajudes previstes en aquesta ordre, l'execució de les inversions podrà iniciar-se amb posterioritat a la data de formalització de la sol·licitud, sempre que es faça constar, segons el certificat del tècnic competent per a la instrucció de les ajudes, que les inversions s'han iniciat amb posterioritat a la formalització de la sol·licitud. Aquest certificat no implicarà cap compromís per part de la Conselleria d'Agricultura, Pesca i Alimentació si es dóna el cas que la resolució no siga favorable perquè el sol·licitant no complisca els requisits o condicions, o perquè, en aplicar el prorrateig en els casos en què estiga previst en les bases reguladores corresponents, part de la inversió no siga atesa.
  
Article 4
  
Les ajudes regulades en aquesta ordre es tramitaran, pel que fa al termini de presentació de sol·licituds, per les dates indicades; si no es menciona el termini, pel que es disposa en les bases reguladores mateixes.
  
Transcorreguts sis mesos des de la finalització del termini hàbil de presentació de sol·licituds de les ajudes sense que haguera recaigut resolució expressa, s'entendran com a desestimades.
  
Article 5
  
Els beneficiaris de les ajudes hauran de justificar, juntament amb la seua sol·licitud d'ajudes, el compliment de les obligacions tributàries i enfront de la Seguretat Social, de conformitat amb l'Ordre de 30 de maig de 1996, de la Conselleria d'Economia i Hisenda, i amb les disposicions que la despleguen.
  
Article 6
  
1. L'import màxim de les ajudes a les ADS establides en l'Ordre de 23 d'abril de 1996, article 2, es fixa en les quanties següents per a 1998:
  
- Boví de carn: 250 PTA/cap de reproductora; quan el programa sanitari preveja l'execució del programa de sanejament, amb dos controls per any, serà de 1.500 PTA/reproductora.
  
- Boví de llet: 500 PTA/cap de reproductora; quan el programa sanitari preveja l'execució del programa de sanejament, amb dos controls per any, serà de 1.000 PTA/reproductora.
  
- Oví i cabrú: 100 PTA/cap de reproductora.
  
- Conills: 60 PTA/cap de reproductora.
  
- Ruscos: 35 PTA/rusc.
  
- Porcí: 1.000 PTA/cap de reproductora.
  
- Estruços: 1.500 PTA/cap de reproductora i 200 PTA/animal d'engreixament amb més d'1,5 mesos. Caldrà incloure una revisió serològica per reproductora.
  
Els animals beneficiats per aquestes ajudes hauran d'haver estat sotmesos als controls sanitaris individuals establits en les campanyes de sanejament.
  
2. El paràgraf segon de l'apartat a) de l'article 3 de l'Ordre d'11 de maig de 1990, que regula la concessió del títol d'Agrupació de Defensa Sanitària en el territori de la Comunitat Valenciana, tindrà la redacció següent: "Podrà constituir-se una ADS per ramaders de més d'un municipi, sempre que complisquen en cada un d'ells les condicions establides en el paràgraf anterior. No obstant això, excepte aquelles espècies i aptituds en què el nombre d'explotacions ramaderes existents en la Comunitat Valenciana siga inferior a 250, no podrà superar-se l'àmbit del territori provincial en la constitució d'una agrupació."
  
Article 7
  
Es modifiquen les quanties establides en l'article 4 de l'Ordre de 24 de juny de 1997, per la qual s'estableixen ajudes a la recollida i transport de cadàvers d'animals procedents d'explotacions ramaderes, que per a l'exercici de 1999 seran les següents:
  
a) Si la distància entre els dos punts és inferior a 25 km, la subvenció serà de 3.500 PTA/contracte firmat i mes.
  
b) Si la distància entre els dos punts està compresa entre 25 i 50 km, la subvenció serà de 4.200 PTA/contracte firmat i mes.
  
c) Si la distància entre els dos punts està compresa entre 50 i 75 km, la subvenció serà de 4.800 PTA/contracte firmat i mes.
  
d) Si la distància entre els dos punts està compresa entre 75 i 100 km, la subvenció serà de 5.500 PTA/contracte firmat i mes.
  
e) Si la distància entre els dos punts és superior a 100 km, la subvenció serà de 6.400 PTA/contracte firmat i mes.
  
Aquesta ordre es modifica en l'article 8, apartat 1, que quedarà redactat de la manera següent: "L'eficàcia de les resolucions de concessió de la subvenció queda condicionada a la justificació de la realització de les activitats objecte de la subvenció amb anterioritat a les dates següents: 21 de novembre de l'any en curs, per als serveis realitzats fins al 31 d'octubre, i 31 de gener de l'any següent per als prestats des de l'1 de novembre fins al 31 de desembre. La justificació consistirà en la presentació d'una relació de propietaris amb la seua firma, en la qual es manifeste que se'ls ha prestat el servei. Per al cas de contractes firmats per una agrupació de defensa sanitària o un ajuntament serà suficient, a l'efecte d'acreditació, la firma del president o de l'alcalde que va subscriure el contracte, independentment que els punts de recollida siguen diversos."
  
Article 8
  
S'exclouen del benefici de les ajudes previstes en l'Ordre de 8 de juny de 1987, que regula la concessió d'ajudes als ramaders que realitzen programes específics de millores zootècniques i sanitàries, els programes sanitaris presentats a l'empara de l'ordre.
  
Article 9
  
La concessió de l'ajuda prevista en l'Ordre de 5 d'octubre de 1990, que estableix mesures de suport i protecció de la raça autòctona guirra, estarà condicionada a la inclusió del ramat en els llistats de l'Associació Nacional de Productors de Raça Guirra.
  
Article 10
  
Es modifica l'article 1 de l'Ordre de 30 de desembre de 1996, de la Conselleria d'Agricultura i Medi Ambient, per la qual s'estableixen ajudes per a la modernització d'explotacions ramaderes, que quedarà redactat de la manera següent: "Aquesta ordre té per objecte establir una línia d'ajudes per als titulars d'explotacions ramaderes i centres d'inseminació artificial ubicats en la Comunitat Valenciana que realitzen millores en instal·lacions i equips."
  
Article 11
  
Es modifica l'article 4 de l'Ordre de 10 de març de 1997, de la Conselleria d'Agricultura, Pesca i Alimentació, per la qual s'estableixen ajudes per a les associacions de protecció i defensa dels animals, en l'apartat segon, que quedarà redactat de la manera següent: "Les ajudes per beneficiari seran del 60% del cost global pressupostat per al conjunt de les activitats per als qui sol·liciten ajudes. No obstant això, la quantia màxima de l'ajuda per beneficiari serà d'1.200.000 pessetes per a les activitats assenyalades en l'apartat a) de l'article anterior, i de 2.000.000 de pessetes per a les activitats assenyalades en l'apartat b)."
  
Disposició final
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 30 de març de 2000
  
La consellera d'Agricultura, Pesca i Alimentació,